**Csongrád Városi Önkormányzat Képviselő-testületének**

**36/2020. (XI.18.) önkormányzati rendelete**

**a közterületen történő kötelező maszkviselés szabályairól szóló 34/2020. (XI.12.) rendelet módosításáról**

Csongrád Városi Önkormányzat Képviselő-testületének feladat- és hatáskörében a polgármester a katasztrófavédelemről szóló 2011. évi CXXVIII. törvény 46. § (4) bekezdésében biztosított hatáskörében, a veszélyhelyzet idején alkalmazandó védelmi intézkedések második üteméről szóló 484/2020. (XI. 10.) Korm. rendelet 27. § a) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§** A rendelet 1.§-a helyébe a következő rendelkezés lép:

*„1.§ (1) A veszélyhelyzet idején alkalmazandó védelmi intézkedések második üteméről szóló   
484/2020. (XI. 10.) Korm. rendelet (a továbbiakban: Korm. rendelet) hatálya alatt*

*a) a Kossuth téren,*

*b) a Dózsa György téren,*

*c) a Hunyadi téren,*

*d) a Piroska János téren (ide értve a piacot is),*

*e) a Fő utca Kossuth tértől az Ady Endre utcáig terjedő szakaszán,*

*f) az oktatási, nevelési, egészségügyi, szociális és kulturális intézmények, valamint a gyógyszertárak 30 méteres körzetében,*

*g) a játszótereken és*

*h) a 300 m2 nettó alapterületnél nagyobb árusítótérrel rendelkező, napi fogyasztási cikket értékesítő üzletek közhasználatú parkolóiban*

*mindenki köteles orvosi maszkot, munkavédelmi maszkot, illetve textil, vagy más anyagból készült maszkot olyan módon viselni, hogy az az orrot és a szájat folyamatosan elfedje.*

*(2)   Az (1) bekezdéstől eltérően nem köteles maszkot viselni a hatodik életévét be nem töltött kiskorú és a játszótéren tartózkodó 14 éven aluli személy.”*

**2.§** Ez a rendelet 2020. november 19. napján lép hatályba.

Bedő Tamás polgármester

**Záradék:**

A rendelet kihirdetésének napja 2020. november 18.

Dr. Juhász László

jegyző

**INDOKOLÁS**

A maszkviselési kötelezettséggel kapcsolatos szigorítás célja, hogy a város forgalmas közösségi részein az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány terjedése lassuljon.